**STREDNÁ ZDRAVOTNÍCKA ŠKOLA SV. VINCENTA DE PAUL TOPOĽČANY**

**Kód školy: 641 503**

**Študijný odbor: zdravotnícky asistent 5356 M**

**K R I T É R I Á**

**pre prijatie uchádzačov o štúdium do 1.ročníka** Strednej zdravotníckej školy sv. Vincenta de Paul v Topoľčanoch  v šk. roku 2015/2016 v študijnom odbore **5356 M zdravotnícky asistent** sú vypracované v súlade so zákonom NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a zákonom NR SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov – Tretí oddiel, Prijímanie na vzdelávanie v stredných školách § 62 – § 68 a podľa zákona 324/2012 Z. z., ktorým sa mení a dopĺňa § 65 ods. 3 zákona 245/2008.

Kritériá boli vypracované v súlade s vyhláškou MZ SR č. 364/2009 Z. z. § 1 odvolávajúc sa na § 62 ods. 13.

Prijímanie žiakov do katolíckych škôl sa uskutočňuje v súlade s Predpismi všeobecného poriadku pre katolícke školy a školské zariadenia Nitrianskej diecézy ustanovenia – **podmienkou prijatia žiaka je písomný súhlas jeho rodičov s výchovou v duchu katolíckej viery a morálky.**

**Kritériá pre prijímacie konanie na školský rok 2015/2016**

**pre: 1. termín - 11.5.2015 a pre 2. termín - 14.5.2015**

**prerokované na pedagogickej rade dňa 26.1.2015 pre študijný odbor:**

**5356 M zdravotnícky asistent**

forma štúdia: denná

dĺžka štúdia: 4 roky

**1. Počet miest na prijatie je 31**

**2. Kritériá pre prijatie uchádzača bez prijímacej skúšky:**

V súlade s § 65 odsek 4 zákona 245/2008 o výchove a vzdelávaní (školský zákon) a o zmene a doplnení niektorých zákonov bude **prijatý uchádzač**, ktorý vyhovuje všetkým nasledujúcim podmienkam súčasne:

**a) v celoslovenskom testovaní žiakov deviateho ročníka základnej školy dosiahol v každom predmete samostatne úspešnosť 90 % a viac**

**b) spĺňa kritériá zdravotnej spôsobilosti na štúdium (potvrdená na prihláške na štúdium)**

**c) nie je žiakom inej strednej školy**

**3. Kritériá pre prijatie uchádzača po vykonaní prijímacej skúšky:** max. počet bodov 110.

Prijímacia skúška formou testu

- biológia 30 bodov

- slovenský jazyk a literatúra 30 bodov.

Celkový prospech zo základnej školy 30 bodov

Absolvovanie náboženskej výchovy 10 bodov

Celoslovenské testovanie žiakov zo slovenského jazyka a literatúry 10 bodov

**Spolu 110 bodov**

Uchádzač nie je žiakom inej strednej školy.

Uchádzač má na prihláške potvrdené všeobecným lekáromzdravotnú spôsobilosť na štúdium v študijnom odbore zdravotnícky asistent.

**Podrobné informácie k jednotlivým bodom**

1. **Prijímacie konanie:**
2. Do 1. ročníka v študijnom odbore **zdravotnícky asistent** možno prijať **27 žiakov** (+ 3 žiakov v odvolacom konaní) – § 65 ods. 1/zák. NR SR č. 245/2008 – školský zákon a po vyjadrení rady školy a so súhlasom zriaďovateľa.
3. Do 1. ročníka v študijnom odbore zdravotnícky asistent budú prijímaní uchádzači

o štúdium na základe výsledkov dosiahnutých **počas štúdia na ZŠ** (6. ročníka,7. ročníka,8. ročníka – vždy 2. polrok a 9. ročníka – 1. polrok).

1. **Potvrdenie o absolvovaní náboženskej výchovy je potrebné zaslať spolu s prihláškou.** Ak žiak **neabsolvoval** rímskokatolícke náboženstvo na základnej škole, vykoná **ústny pohovor**, ktorý sa uskutoční počas termínu prijímacej skúšky v priestoroch školy.
2. Žiak, ktorý v celoslovenskom testovaní žiakov 9. ročníka ZŠ dosiahol v každom predmete úspešnosť najmenej 90 %, bude prijatí bez prijímacej skúšky.
3. Písomné prijímacie skúšky sa konajú. Prijímacie skúšky budú pozostávať zo skúšok zo slovenského jazyka a prírodopisu.
4. Pri prijímaní žiakov sa budú brať do úvahy výsledky výchovno-vzdelávacieho procesu na ZŠ a výsledky celoslovenského testovania žiakov 9. ročníka.

**II. Podmienky pre prijatie na štúdium:**

1. Uchádzač má na prihláške potvrdené, že je schopný študovať študijný odbor

zdravotnícky asistent a nie je oslobodený od telesnej výchovy.

1. Uchádzač (zákonný zástupca) podá prihlášku na SZŠ sv. Vincentade Paul

v Topoľčanoch v stanovenom termíne do **20. apríla 2015**.

**III. Kritériá pre prijatie uchádzača o štúdium:**

**1.** Výsledky celoslovenského testovania žiakov deviateho ročníka zo SJL **40 %** úspešnosť

**10** bodov, **35 %** úspešnosť **5** bodov, **30 %** úspešnosť **1** bod.

**2.** Uchádzač o štúdium získava **za absolvovanie náboženskej výchovy v ZŠ 10 bodov**. Uchádzači, ktorí absolvujú pohovor z rímskokatolíckeho náboženstva, môžu tiež získať max. 10 bodov.

**3.** Uchádzač získa body za aritmetický priemer vyučovacích výsledkov zo ZŠ – 6., 7., 8. a 9. ročníka, maximálne **30 bodov**

Známky z výchovných predmetov sa nezohľadňujú.

30 bodov pri Ø do 1,10 10 bodov pri Ø do 1,60

28 bodov - ″ - 1,15 9 bodov - ″ - 1,65

26 bodov - ″ - 1,20 8 bodov - ″ - 1,70

24 bodov - ″ - 1,25 7 bodov - ″ - 1,75

22 bodov - ″ - 1,30 6 bodov - ″ - 1,80

20 bodov - ″ - 1,35 5 body - ″ - 1,85

18 bodov - ″ - 1,40 4 body - ″ - 1,90

16 bodov - ″ - 1,45 3 body - ″ - 1,95

14 bodov - ″ - 1,50 2 bod - ″ - 2,00

12 bodov - ″ - 1,55 1 bod - ″ - 2,50

**4. Prijímacie skúšky spolu možno získať 60 bodov**

Test zo slovenského jazyka – 30 bodov

Test prírodopis v rozsahu učiva 7. ročníka – biológia človeka – teloveda – 30 bodov

Obsah a rozsah prijímacej skúšky vychádza zo vzdelávacích štandardov štátneho vzdelávacieho programu odboru vzdelávania v základnej škole.

**Termín prijímacej skúšky 11.5. 2015 14.5.2015**

**7. Uchádzač o štúdium môže maximálne získať spolu 110 bodov.**

**IV. Prijímanie uchádzačov o štúdium**

**1**. Na základe uvedených **„kritérií“** v bode II., III. sa vytvorí poradovník uchádzačov

o štúdium podľa najvyššieho získaného počtu bodov.

**2. Prijatí na štúdium budú uchádzači**, ktorí budú umiestnení **od prvého miesta až po**

**dvadsiate siedme miesto.**

**3.** Pri rovnosti bodov viacerých uchádzačov rozhodnú o poradí nasledovné pomocné

kritériá:

- známky z profilových predmetov na ZŠ (slovenský jazyk a literatúra a prírodopis)

* študijný priemer v 8. ročníku a v 9. ročníku 1. polrok na ZŠ.

**4**. **Uchádzač,**  ktorý bol prijatý na štúdium, **sa musí v určenom termíne zapísať na**

**štúdium**  na tunajšej škole.

**5**. **Ak sa po zápise** na štúdium **uvoľní miesto na prijatie**, bude sa pokračovať

v prijímacom konaní podľa zverejneného (aktuálneho) poradovníka.

**VI. Kritériá zdravotnej spôsobilosti k výkonu povolania zdravotnícky asistent**

Požiadavky na zdravotnú spôsobilosť pre uchádzačov o štúdium sú zostavené v súlade s vyhláškou MZ SR č. 364/2009.

Kritériá zdravotnej spôsobilosti pre uchádzačov o zdravotnícke študijné odbory sú:

- vyhovujúci celkový zdravotný stav po absolvovaní preventívnych prehliadok,

- sluchová ostrosť aspoň jedného ucha pre šepot na 5 metrov,

- centrálna zraková ostrosť do diaľky s korekciou na lepšom oku minimálne 6/9, do blízka s korekciou j. č. 2, pričom zorné pole na lepšom oku nie je zúžené pod 45°C vo všetkých smeroch.

Splnenie týchto kritérií musí byť potvrdené všeobecným lekárom.

V Topoľčanoch Mgr. Mária Kováčiková

26. januára 2015 riaditeľka školy